IIT टॉपर को हुआ ब्रेन कैंसर, जर्मनी में बीमार हुई तो घर लौटना हुआ मुश्किल

जोधपुर (राजस्थान). यहां की मनीषा गुप्ता होनहार स्टूडेंट हैं, हालांकि जर्मनी में पिछले नौ माह से वे ब्रेन कैंसर से जूझ रही हैं। बता दें कि आईआईटी दिल्ली से एमटेक में सेकंड पोजिशन हासिल करने के बाद उनका इंडो-जर्मनी रिसर्च प्रोग्राम में सिलेक्शन हो गया और वे वहां जाकर रिसर्च करने लगी। लेकिन पिछले साल जुलाई में उसकी जिंदगी पूरी तरह बदल गई। उसे ब्रेन ट्यूमर कैंसर डिटेक्ट हुआ, वह भी थर्ड यानी लास्ट स्टेज में। क्यों भारत आने पर लगी अटकलें...

- ऑपरेशन हुआ, कीमो हुआ, लेकिन अब भी वह खतरे से बाहर नहीं है।

- ऐसे में उसने इच्छा जताई कि वह अपनी जिंदगी की आखिरी जंग अपने घर, अपने शहर जोधपुर में रहकर लड़ना चाहती है, जहां से उसकी बचपन की यादें जुड़ी हैं।

- क्रिटिकल पोजिशन के कारण कॉमर्शियल एयरलाइंस ने उसे जर्मनी से भारत लाने से मना कर दिया, डॉक्टरों ने भी एयर एंबुलेंस की सलाह दी है।

- इसके लिए करीब 60 हजार यूरो (यानी करीब 45 लाख रुपए) का खर्च आ रहा है।

(सामान्य फ्लाइट से मनीषा को लाना सुरक्षित नहीं माना जा रहा। एयर एंबुलेंस से उन्हें लाने के लिए चाहिए 60 हजार यूरो। मदद के लिए मनीषा के पिता महेशचंद्र से 9013815197 पर आप भी कॉन्टैक्ट कर सकते हैं।)

खुद के बूते जर्मनी पहुंची, अब लौटना हुआ मुश्किल



- मनीषा के पिता महेश चंद्र ने बताया कि उसकी हैसियत तो तब भी नहीं थी, जब मनीषा का बेंगलुरु में एमबीबीएस के प्रोग्राम सिलेक्शन हुआ था। डॉक्टर बना नहीं पाया। मगर मनीषा ने हौसला नहीं छोड़ा। एमएससी करने के बाद उसने आईआईटी दिल्ली से एमटेक किया।

उसमें भी उसने रैंक हासिल की। स्कॉलरशिप से जर्मनी रिसर्च करने गई। वहां आरडब्ल्यूटीएच ऑकेन युनिवर्सिटी के प्रोफेसर ने उसकी प्रतिभा देख पीएचडी करने की सलाह दी। उसकी थीसिस सबमिट हो गई, मगर इस बीच उसके ब्रेन में कैंसर डिटेक्ट हो गया और वह इंटरव्यू नहीं दे पाई। इस कारण अब उसकी स्कॉलरशिप भी बंद होने को है तथा जुलाई 2016 में वीजा भी पूरा हो जाएगा।

आगे की स्लाइड्स पर देखिए इस आईआईटी टॉपर की बीमारी से पहले की फोटोज...